כרונופיליה

כרונופיליה היא משיכה מינית המוגבלת לאנשים בקבוצת גיל מסוימת והיא סוג של פאראפיליה. את המונח טבע ג'ון מוני, פסיכולוג, סקסולוג וסופר. המונח לא אומץ במידה רבה בקרב סקסולוגים, ובמקומו הם משתמשים במונחים המתייחסים לקבוצות גיל ספציפיות.

העדפות מיניות מבוססות גיל 

פדופיליה היא פאראפיליה אצל בוגרים המתאפיינת במשיכה מינית לילדים שטרם הגיעו לגיל הבשלות המינית.

הבפיליה ואפבופיליה הם מונחים המתייחסים להעדפה מינית של ילדים בגיל ההתבגרות ושל נערים לאחר גיל ההתבגרות. הבפיליה מתייחסת למשיכה מינית לילדים בשנים הראשונות של הבגרות המינית שלהם (בדרך כלל בגילים 11–14), ואפבופיליה מתייחסת להעדפה מינית של מתבגרים, בדרך כלל בגילים 15–19.

טליאופיליה (מיוונית: Teleios, "בוגר מלא", באנגלית: Teleiophilia) הוא מונח שטבע הסקסולוג ריי בלנשרד המתייחס למשיכה מינית לבוגרים. המונח מתייחס לכל אדם שחווה משיכה מינית כלפי בוגר (כולל בוגר שנמשך לבוגר), וגם לקטינים ומתבגרים שנמשכים לבוגרים יותר מאשר לאנשים בגילם. 

גרונטופיליה מתייחס למשיכה של אדם צעיר לאדם זקן.

פאראפיליה
הפרעות נפשיות והתנהגותיות

be-x-old:Герантафілія